मुंबई । देश के शेयर बाजारों में शुक्रवार को तेजी देखी गई। प्रमुख सूचकांक सेंसेक्स 30.49 अंकों की तेजी के साथ 27,673.60 पर और निफ्टी 10.05 अंकों की तेजी के साथ 8,583.40 पर बंद हुआ। बंबई स्टॉक एक्सचेंज (बीएसई) का 30 शेयरों पर आधारित संवेदी सूचकांक सेंसेक्स सुबह 69.11 अंकों की तेजी के साथ 27,712.22 पर खुला और 30.49 अंकों या 0.11 फीसदी तेजी के साथ 27,673.60 पर बंद हुआ। दिनभर के कारोबार में सेंसेक्स ने 27,763.54 के ऊपरी और 27,548.18 के निचले स्तर को छुआ।सेंसेक्स के 30 में से 15 शेयरों में तेजी रही। गेल (4.05 फीसदी), लार्सन एंड टूब्रो (2.51 फीसदी), टाटा मोटर्स (2.05 फीसदी), रिलायंस (1.94 फीसदी) और पॉवरग्रिड (1.69 फीसदी) में सर्वाधिक तेजी रही। सेंसेक्स के गिरावट वाले शेयरों में प्रमुख रहे इंफोसिस (2.34 फीसदी), हिन्दुस्तान यूनीलीवर (2.32 फीसदी), एचडीएफसी (1.44 फीसदी), ल्यूपिन (1.09 फीसदी) और महिंद्रा एंड महिंद्रा (0.88 फीसदी)। नेशनल स्टॉक एक्सचेंज (एनएसई) का 50 शेयरों पर आधारित संवेदी सूचकांक निफ्टी सुबह 20.65 अंकों की तेजी के साथ 8,594.00 पर खुला और 10.05 अंकों या 0.12 फीसदी तेजी के साथ 8,583.40 पर बंद हुआ। दिनभर के कारोबार में निफ्टी ने 8,604.45 के ऊपरी और 8,549.80 के निचले स्तर को छुआ।